Title: Eilert Sundt-tilstanden. Sakpoesi  /
Authors: Stueland, Espen, 1970-
Year: 2019
Subjects: Sundt, Eilert Lund, Poetry.
Abstract: Eilert Sundt (1817-1875) var teolog og samfunnsforsker. Hans undersøkelser var banebrytende når det gjaldt sosiologisk kartlegging av bonde- og arbeiderklassens levesett, og han bidro avgjørende til befolkningslæren. Det er slik han huskes og feires i dag. Men Sundt selv kom etter hvert i sterk konflikt med legestanden. Hans fall har vært underspilt i Sundt-litteraturen: latterliggjøringen, forskningsmidlene han ble fratatt, kampen om fattigdoms- og renslighetstilstanden i Norge. Sundt døde altfor ung og med mye ugjort. "Eilert Sundt-tilstanden" er et storslått og dypt bevegende diktverk om mennesket Sundt, om hans idealer for en objektiv forskning, om ømheten for de fattige og deres utrettelige slit under elendige forhold, og om den modige kampen mot vrangforestillingene. Espen Stueland veksler mellom poesi og 1800-tallsprosa, mellom fortettede øyeblikk og store historiske sveip, mellom sosiologiske og medisinske fakta og sterke emosjoner. Dette er en lyrisk historieleksjon du aldri har lest maken til.